Title: Ohjeita opintoihin
Course: Viestintä ja vuorovaikutus vieraalla kielellä, englanti, verkko-opinnot 2021 > Section: Tukimateriaali ja harjoitukset (piilotettu, pääsy linkeillä)

Mikä tämä opintokokonaisuus on?

Tällä Moodlen kurssialueella suoritat yhteisten tutkinnon osien pakollisen osa-alueen Viestintä ja vuorovaikutus vieraalla kielellä, englanti, 3 osp.

Opintoihin kuuluu viisi osaamisaluetta: Vuorovaikutustilanteet, Tekstien tulkitseminen, Kirjallinen tuottaminen, Tiedonhankinta ja Kulttuuriosaaminen. Sinun tulee suorittaa kaikkien osaamisalueiden näyttötehtävät saadaksesi kokonaisuudesta hyväksytyn suorituksen.

Tehtävien vaikeustasot

Tehtävät ja materiaalit on eriytetty kolmelle vaikeustasolle: pronssiin, hopeaan ja kultaan. Suorittamalla pronssitason tehtävät hyväksytysti saavutat T1–T2-tason osaamisen. Tekemällä hieman vaativammat hopeatason tehtävät hyväksytysti saavutat H3–H4-tason osaamisen. Kultatason tehtävät vaativat monipuolista englannin kielen osaamista ja huolellista paneutumista tehtäviin. Kultatason näyttötehtävien hyväksytty suorittaminen vastaa K5-tason osaamista.

Oman osaamisen kartoitus ja sopivien tehtävien valinta

Ennen kuin aloitat opiskelun, kartoita tämän hetkistä osaamistasi itsearviointilomakkeen avulla. Lataa itsearviointilomake ja palauta se kurssialueelle merkittyyn palautuslokeroon. Valitse itsearvioinnin perusteella ja tarvittaessa opettajan/opon kanssa käytyjen keskustelujen pohjalta omaa lähtötasoasi ja omaa tavoitettasi parhaiten vastaava taso (pronssi, hopea tai kulta). Pohdi omia arvosanatavoitteitasi ja valitse tavoitetason mukaiset tehtävät. Voit halutessasi muuttaa tavoitetasoasi myöhemminkin. Ole yhteydessä opettajaan, jos et ole varma mitä näyttötehtäviä sinun vielä täytyy tehdä tavoitetason muuttamisen jälkeen.

Ohjeita tehtävien tekemiseen

Eri osa-alueet sisältävät runsaasti erilaisia harjoitustehtäviä, joiden avulla voit harjoitella ja kehittää englannin taitojasi omaan tahtiin. Osaaminen arvioidaan ja arvosana muodostuu aina palauttamiesi näyttötehtävien perusteella. Tee tehtävät huolellisesti ja omatoimisesti. Töiden on aina oltava sinun omia tuotoksiasi. Esimerkiksi suora kopiointi netistä on peruste tehtäväpalautuksen hylkäämiseen.Ohjausta ja tukea opintoihin saat ottamalla yhteyttä opettajaan ja osallistumalla YTO-työpajoihin. Tukea saat opettajalta ja myös Vauhdittamoiden henkilökunnalta!

Tehtävien suorittamisen tueksi etsi tietoa eri lähteistä, kuten opettajan suosittelemista oppikirjoista ja linkeistä, johon viitataan tehtävien ohjeistuksessa. Seinäjoen opetuspisteiden Vauhdittamoisa on eri alojen englannin kielen oppikirjoja, joita voit hyödyntää tehtävien apuna . Voit myös vapaasti käyttää tiedonlähteinä muita englannin oppikirjoja, kirjastoja, nettiä jne.